darredondort/decidim-barcelona-proposals-embeddings-768d huggingface dataset:
Redefinir l’espai públic amb l’objectiu de donar més presència
als espais de gaudi per a infants i gent gran, una mobilitat més
sostenible i amb foment del verd i la biodiversitat. Crear
superilles a Hostafrancs i a Sants.
Continuar el desenvolupament del PAU 1 de Can Batlló, amb
l’enderroc de les últimes edificacions i les urbanitzacions de
vials i zones verdes previstes en el planejament. Construir
l'Escola de Mitjans Audiovisuals i habitatge social. Rehabilitar
i activar la nau de titularitat municipal.
Execució urbanística del sector 8 on la propietat és
majoritàriament de l’Ajuntament i on es genera una important
superfície de sostre edificable destinat a habitatge de protecció
oficial, així com del sector 14, ambdós prioritaris per al
desenvolupament urbanístic del barri de la Marina.
Acabar el PERI de la Font de la Guatlla, desenvolupar els PERI
del Poble-sec i d’Hostafrancs.
Recuperar l’espai públic per a ús veïnal, associatiu i ciutadà, a
partir de les demandes efectuades en tots els espais de
participació oberts al Districte. Programes específics per
fomentar l'ús de l’espai públic.
Nous camins escolars per garantir i facilitar la mobilitat
autònoma, segura i sostenible dels escolars a partir dels 8 anys.
Principalment als barris d’Hostafrancs, la Marina i el Poble Sec.
Elaborar de manera participativa el Pla de transport públic al
districte, el Pla de mobilitat de la Bordeta i el Pla de
transport públic de la Marina.
Implantar estacions de Bicing noves en les zones on encara no
arriba.
Ampliar la xarxa de carrils bici que estableix el PMU. Promoure
l'ús de la bicicleta al districte. Millorar la connexió dels
carrils bici que uneixen els diferents barris i minimitzar
conflictes amb la resta de mitjans.
Crear una plataforma de mercaderies que abasti el conjunt de la
futura superilla d’Hostafrancs i els carrers de Sants i de la
Creu Coberta, i alliberar el carril que es converteix puntualment
en zona de càrrega i descàrrega.
Acord amb la Generalitat de la reactivació de les obres per fer
possible l’obertura de metro a la Marina, en almenys dues
estacions. Acord amb la Generalitat per a la construcció de
l’ascensor de la parada de metro L1 i L5 Plaça de Sants. Exigir a
l’Estat espanyol la rehabilitació dels entorns de Sants-Estació,
competència d’ADIF.
Ampliar, diversificar i millorar els aparcaments per a motos i
bicicletes, especialment en els entorns propers a un equipament
públic.
Crear un espai per facilitar els tràmits de sol·licitud i
justificació de subvencions, obert a totes les entitats de
Sants-Montjuïc, amb l’objectiu de potenciar la transparència i
l’obertura de les institucions al veïnat del districte.
Transformar els òrgans de govern en espai de coresponsabilitat
entre la ciutadania i l’administració pública, amb presa de
decisions municipals compartides. Enriquir el procés d’elaboració
i implementació de les polítiques públiques del Districte de
Sants-Montjuïc.
Impulsar accions amb complicitat amb les entitats del barri en
matèria d'enfortiment de la justícia social al territori,
mitjançant la sensibilització del veïnat per crear iniciatives i
accions en la matèria.
Rellançar la tasca duta a terme per la Xarxa d’Acció Social del
districte, dotant de més contingut, pes i capacitat aquest
col·lectiu format pel Districte de Sarrià-Sant Gervasi, entitats
socials, associacions i entitats veïnals.
Impulsar un augment del nombre de voluntaris mitjançant un reforç
al programa de voluntariat -via Xarxa d'Acció Social- per tal
d’aconseguir un districte més conscienciat, mobilitzat i amb
capacitat d’acció ciutadana davant de les desigualtats.
Potenciar la instal·lació d’horts comunitaris als barris com
espais de treball comunitari i inclusió de col·lectius
vulnerables per tal de contribuir a generar una xarxa
comunitària, solidària i col·laborativa entre el veïnat.
Potenciar la creació d'espais de criança compartida com a
alternativa efectiva per contrarestar la manca de places en
escoles bressol municipals.
Impulsar campanyes de sensibilització en temes d'assetjament
escolar, consum de drogues i violència de gènere amb la
implicació del barri mitjançant la impartició de tallers i
visites a institucions i entitats. Atenció especial a la població
jove en els àmbits de l’educació formal i de la no formal
(lleure).
Ser actius a nivell internacional en la participació de seminaris
i propostes de la Xarxa de Ciutats Educadores per tal d’esdevenir
un districte referent en matèria educadora. Aprofitar el
potencial que ofereix la concentració de centres educatius.
Articular una bona xarxa de camins escolars i fomentar el
transport públic de la comunitat escolar per tal d’assegurar una
cobertura eficient i segura.
Sensibilitzar per eradicar les violències masclistes, homòfobes i
trànsfobes en l’espai públic, equipaments, centres sanitaris i
escoles.
Elaborar un protocol contra agressions sexistes per a les festes
majors i altres activitats massives en col·laboració amb entitats
i espais de participació del districte.
Potenciar i difondre la tasca i serveis del PIAD (Punt
d'Informació d'Atenció a les Dones). Ampliar-ne l’espai i la
capacitat disponible.
Incloure clàusules d'igualtat en contractes, convenis i
subvencions públiques i introduir objectius d'igualtat de gènere
en tots els plans i projectes que impulsi el Districte.
Fomentar un ús no discriminatori del llenguatge per raó de sexe,
per tal que homes i dones es trobin representats de manera
igualitària. Promoure un canvi en el llenguatge de
l’administració que aposti pel llenguatge no sexista.
Promoure un espai de trobada per a elles, perquè el col·lectiu de
treballadores domèstiques, que compta amb una gran presència al
districte, tingui més visibilitat.
Revisió del nomenclàtor per incloure noms de dones emblemàtiques
del districte en els nous carrers i places i renomenar aquells
espais amb nomenclatura franquista.
Crear un concurs de sensibilització vers la violència de gènere
obert al jovent i amb la col·laboració de totes les entitats i
professionals que treballen aquests temes.
Elaborar un estudi per conèixer la realitat de les dones majors
de 70 anys que viuen soles, ja que es tracta d’un dels
col·lectius més nombrosos entre la població del districte i amb
unes demandes que sovint queden invisibilitzades.
Establir espais i realitzar activitats a les biblioteques del
districte com a estratègia de visibilització de la dona en
l’àmbit cultural.
Estendre territorialment els serveis de teleassistència i
d'atenció domiciliària per oferir el servei a aquelles persones
que puguin estar en situació de risc per factors d'edat,
fragilitat, solitud o dependència.
Mantenir i ampliar aquest servei diürn d’assistència a les
activitats de la vida diària de persones grans en situació de
fragilitat per evitar situacions d’aïllament social entre el
col·lectiu de gent gran.
Fomentar la tasca duta a terme per aquesta entitat i ajudar a la
difusió de la seva borsa de voluntariat per tal de treballar
col·lectivament contra la soledat i la marginació social de la
gent gran.
Potenciar aquest programa d’atenció social per a persones grans
que viuen soles, mitjançant la seva extensió en aquells barris on
encara no existeix (el Putxet i el Farró i Sarrià).
Ampliar la xarxa d’equipaments per a la gent gran al districte
per tal que les necessitats i demandes d’aquest col·lectiu quedin
cobertes al màxim.
Fomentar la creació d'espais per generar dinàmiques
intergeneracionals entre gent gran i població escolar mitjançant
la realització de projectes i visites conjuntes entre centres
educatius i gent gran.
Reconèixer públicament el llegat que ofereix aquest fragment de
la població a la resta de la comunitat com a part de l’aposta per
la visibilització i dignificació de la vellesa.
Impulsar mecanismes de participació significativa dels infants i
joves com a part dels processos d'aprenentatge i en la presa
democràtica de decisions, tant als centres educatius com a la
comunitat.
Incrementar la freqüència, difusió i recursos del projecte de
l’Audiència Pública Infantil i dotar-la de més contingut
pedagògic i participatiu. Coordinar els centres escolars per
realitzar visites escolars a la Seu del Districte i rebre
formacions i tallers de participació ciutadana.
Reforçar les tasques, funcions, activitats i serveis en matèria
d'habitatge assequible dutes a terme per l’Oficina d’Habitatge
del Districte.
Dissenyar campanyes per normalitzar i integrar les persones amb
malalties mentals al territori, per tal de trencar amb l’estigma
social d’aquest col·lectiu.
Organitzar jornades destinades a generar sinergies que fomentin
el diàleg intereligiós i la celebració d'activitats conjuntes
entre les institucions religioses i els centres de culte presents
al territori.
Prioritzar i potenciar l’estratègia antirumors de l’Ajuntament a
través de la difusió del seu material i la realització
d’activitats al districte.
Millorar, difondre i potenciar els serveis l'aprenentatge de
llengües per a persones immigrades (CNL, escoles d'adults)
presents al territori.
Donar suport a la programació dels centres culturals del barri
com a centres neuràlgics de la producció cultural del districte i
de la ciutat.
Formalitzar i iniciar el projecte del Mercat de Vallvidrera com a
nou centre cultural dels barris de muntanya.
Iniciar el projecte de construcció de la Biblioteca de Sarrià per
tal de donar resposta a la demanda històrica de la comunitat
educativa.
Crear el Casal de Cultura Popular, per tal de guanyar un espai
per a les associacions del districte (gegants, diables,...).
Apostar per la recuperació del llegat dels barris i promocionar
els recorreguts històrics, tot millorant la difusió de les deu
rutes temàtiques del districte ja existents.
Elaboració d’un Pla d’Equipaments del districte com a eina per
fer una diagnosi efectiva i poder quadrar les demandes del veïnat
i els recursos disponibles.
Incrementar l’oferta d’àrees d’exercici i circuits esportius per
a la gent gran, per tal de fomentar un envelliment actiu i
saludable.
Creació d’un pista per concentrar la pràctica de l’skate en un
espai determinat i acabar amb la problemàtica de l’exercici
d’aquest esport a la via pública.
Potenciar les experiències en curses inclusives organitzades al
districte per a elevar-les a categoria de ciutat i incrementar-ne
la visibilitat i el missatge.
Generar nous espais d’àrees esportives i de joc a l’espai públic
per tal de fomentar una vida saludable, activa i en comunitat.
Reformular el Consell Sectorial de Prevenció, Seguretat i Règim
Intern per a transformar-lo en un Consell Sectorial de Prevenció
i Convivència. Dissenyar una estratègia transversal que vetlli i
fomenti una bona convivència al districte.
Estendre la Guàrdia Urbana de barri (policia local de
proximitat), fomentant els patrullatges a peu.
Reordenar l’entorn del mercat de les Tres Torres per poder
facilitar l’accés i la circulació al mercat
Protegir i blindar aquells espais tradicionals i emblemàtics que
així siguin considerats pel veïnat i que formen l’essència i la
identitat del territori
Realitzar cicles de xerrades de comerç responsable i sostenible
per tal de fomentar i divulgar els factors clau.
Apostar per un model de comerç de proximitat tot articulant
possibilitats de consum responsable i sostenible per a la
ciutadania.
Donar suport a les iniciatives que sorgeixin al districte i
fer-ne difusió als equipaments públics i impulsar les
cooperatives de consum.
Facilitar la possibilitat que determinats locals, ara buits o
tancats, constitueixin alhora l'habitatge habitual i el local
comercial de persones que inicien un nou projecte empresarial.
Programes adreçats a lluitar contra l’atur juvenil per millorar
l’ocupabilitat d’aquest segment de població.
Elaborar i implantar un projecte de senyalització de continguts
culturals i naturals del parc de Collserola per tal de
visibilitzar la riquesa cultural i natural del paratge.
Ampliar la senyalització cultural i històrica, que ha tingut una
gran acollida a Sarrià, a la resta de barris.
Desenvolupar i implantar els plans d’autoprotecció dels barris de
muntanya.
Produir una sèrie de materials audiovisuals sobre el parc de
Collserola. Realitzar activitats i difondre aquest espai natural
emblemàtic en format de tallers i exposicions.
Realitzar unes jornades bianuals sobre la serra per fixar un
espai d’intercanvi i coordinació entre tots els municipis
implicats en la gestió del parc natural.
Reactivar el projecte dels jardins d’Oriol Martorell mitjançant
la participació veïnal
Establir punts de medició de la contaminació de l’aire a través
de la xarxa d’escoles i centres sanitaris
Instar a què Les Planes sigui declarada zona de protecció
acústica especial per millorar la qualitat de vida de les
persones que hi viuen i protegir de forma eficient els
ecosistemes que hi conviuen, la fauna i la flora.
Crear noves àrees de gossos per ordenar la tinença d’aquests
animals en espais públics, tot beneficiant tant els propietaris
d’animals de companyia com la resta de la ciutadania.
Generar un acord de coresponsabilitat entre tots els actors
implicats per tal de donar compliment a la normativa vigent de
tinença d'animals.
Preservar totalment el parc del Castell de l’Oreneta i el bosc de
Sentmenat com a espais verds d’interès general per a tota la
ciutadania.
Redactar un pla comunitari englobat en el Pla de Barris de la
zona de muntanya per fomentar la participació i interacció entre
persones, entitats i serveis públics, i enfortir, d’aquesta
manera, el teixit social.
Elaborar i posar en marxa un pla que permeti ordenar la mobilitat
al territori amb solucions efectives, fent una atenció especial
al transport públic i la sostenibilitat i tenint en compte les
vies d’accés a la ciutat i el gran nombre de centres educatius
que densifiquen el trànsit.
Convertir el tram del carrer Major de Sarrià entre el passeig de
la Reina Elisenda de Montcada i la ronda de Dalt en illa de
vianants, en col·laboració amb comerciants i veïns, per millorar
la qualitat ambiental i la dinamització comercial de la zona.
Realitzar campanyes de coresponsabilització en l’ús de l’espai
públic compartit amb l'objectiu de reduir les problemàtiques
existents en matèria de mobilitat, transport i seguretat viària.
Ordenar aquells elements urbans que dificultin la mobilitat i
accessibilitat de les persones amb diversitat funcional.
Solucionar l’aïllament de sectors de la població de la zona de
muntanya del districte en horari nocturn i en caps de setmana.
Fomentar criteris de construcció i rehabilitació sostenible
mitjançant l'augment de la difusió de les campanyes de
l'Ajuntament per a la rehabilitació de finques.
Estudiar la viabilitat i posar en marxa una planta de compostatge
proposada per la cooperativa Can Pujades. Aprofitar els sobrants
de jardineria de la zona de muntanya i millorar la gestió
forestal de Collserola, tot aprofitant els recursos energètics
que genera la muntanya per fer-ne energia neta.
Instar a repensar els horaris d'il·luminació nocturna dels
comerços en funció de criteris d’eficiència energètica mitjançant
un acord amb les associacions de comerciants
Estudiar l'eficiència energètica del districte mitjançant un pla
que identifiqui espais de millora i possibilitats de reducció del
consum.
Promoure la sensibilització ciutadana envers la reducció de
residus i la recollida selectiva. Fomentar campanyes que tinguin
efectes mesurables en la resposta de la ciutadania en el
reciclatge.
Dur a terme campanyes de comunicació per a l’ús de l'OAC i l’IRIS
per facilitar-ne la interacció, la consulta, la denúncia i la
recerca d’informació.
Publicar mensualment l'activitat realitzada pels consellers de
l’equip de govern al butlletí del Districte.
Elaborar un Pla de Comunicació que permeti dissenyar una
estratègia comunicativa, amb eines i mitjans per fer arribar
l’acció del govern a la ciutadania.
Millorar els òrgans de participació per tal de racionalitzar i
dotar de contingut els processos i espais de participació del
districte, a partir dels suggeriments i les aportacions de la
ciutadania i els tècnics de districte.
Posar un calendari i potenciar un mecanisme intern per recollir
opinions / avaluacions i suggeriments dels treballadors del
Districte amb una periodicitat determinada.
Participació de les entitats en la elaboració dels continguts del
butlletí municipal del Districte.
Fomentar la creació de taules d’entitats als barris, segons el
model que ja funciona a Sarrià, on actua com a referent en
l’organització i articulació d’entitats.
Fomentar la fórmula de gestió acordada entre les institucions
corresponents i el teixit associatiu del territori o sector.
Promoure una Fira de la Solidaritat amb activitats lúdiques,
gastronòmiques i culturals que subratllin el caràcter solidari,
intercultural i cosmopolita del districte.
Retirar totes aquelles plaques franquistes de les façanes dels
edificis del districte, especialment les dels pisos de protecció
oficial de l’època de la dictadura.
Potenciar l'Arxiu del Districte i les seves activitats i
publicacions per dotar de rellevància la història del districte i
els seus habitants
Acte d’acollida als immigrants arribats a la ciutat o al
districte.
Estratègia integral de cohesió i innovació social als barris més
vulnerables a partir de quatre àmbits d’actuació: programes
socials, actuacions de promoció econòmica i ocupació, intervenció
sobre l’espai públic i els equipaments, i rehabilitació
d’habitatges.
Construir el centre de serveis socials previst a la zona de Porta
Trinitat i posar en funcionament el servei.
Desenvolupar aquelles actuacions que es determinin a la ciutat en
el marc del Pla municipal d’accessibilitat universal i d’acord
amb el que s’estableixi al Consell de Persones amb Discapacitat
del Districte.
Augmentar el suport als espais per compartir i reflexionar sobre
com acompanyar les etapes de desenvolupament i les demandes dels
nadons; habilitar espais per al seu desenvolupament.
Estratègia per desenvolupar, en col·laboració amb el teixit
associatiu i del Consell de Persones amb Discapacitat, un
programa d’activitats multidisciplinari (que incloguin cultura i
esport, entre altres) adreçades a persones amb diversitat
funcional, amb l’objectiu de fomentar l’impuls de projectes que
ajudin a garantir-ne l'autonomia personal.
Reservar pisos per a persones amb algun tipus de diversitat
funcional a les promocions d’habitatge públic.
Localitzar i cedir un solar per construir un nou IES a la Sagrera
a fi de pal·liar la manca d’equipaments educatius públics en
alguns barris de Sant Andreu.
Acabar les obres i posar en marxa les millores proposades al
projecte per la comunitat educativa, i posar en servei
l’equipament de cara al curs 2016-2017.
Construir un centre de formació professional de titularitat
pública al barri de Baró de Viver per donar solució a una de les
necessitats urgents del parc escolar.
Iniciar la construcció de l’IES Martí Pous, previst al recinte de
la Fabra i Coats.
Construir un CEIP al carrer de Berenguer de Palou, al barri de la
Sagrera. El centre iniciarà la seva activitat en mòduls el curs
2016-2017.
Construir l’escola definitiva i, mentrestant, mantenir els mòduls
en què es troba en l’actualitat.
Posar en servei un centre d’ensenyament professional no reglat
que permeti oferir noves oportunitats educativeslligades a les
activitats professionals que es desenvolupen al polígon del Bon
Pastor.
Definir espais per ubicar-hi dos nous instituts d’educació
secundària a Sant Andreu i la Sagrera.
Actuacions provisionals a les instal·lacions actuals de l’escola
(habilitar una nova planta i cedir-la per impartir-hi classes).
Definir i adequar un nou espai.
Incrementar els recursos directes i indirectes destinats als
barris del Bon Pastor i Baró de Viver, que es consideren
d’atenció preferent, per garantir l’atenció a la diversitat com
un dels pilars de l’oferta educativa, promoure una educació
inclusiva i desenvolupar projectes educatius innovadors.
Impulsar plans educatius de barri, en col·laboració amb el teixit
associatiu i la comunitat escolar, que fomentin l’èxit educatiu
en territoris desfavorits econòmicament, amb especial atenció a
l’educació obligatòria.
Proposta per fomentar, en el marc del Consorci d'Educació, una
escolarització integrada de proximitat amb l'objectiu de garantir
el principi d'escolarització equilibrada de l'alumnat a tots els
centres educatius finançats amb fons públics.
Desenvolupar un conveni de col·laboració amb la UOC per cedir les
antigues dependències d’Hisenda al carrer Gran de Sant Andreu.
Reforçar el suport que es dóna a les AFA per desenvolupar les
seves accions de formació complementària i posar atenció especial
en els projectes que aposten per la innovació pedagògica.
Analitzar l’espai públic dels barris de Sant Andreu amb
perspectiva de gènere per poder oferir solucions que permetin a
les dones caminar tranquil·les.
Adequar i posar en funcionament el nou casal de gent gran al
carrer d'Alfarràs, al Bon Pastor.
Estudiar una nova ubicació d’aquest equipament, ja sigui als
baixos d’algun dels habitatges de propera construcció (Porta
Trinitat) o bé llogant un local per a aquest ús.
Reforçar el programa que ajuda a pal·liar la solitud de les
persones grans amb la col·laboració del veïnat, el teixit
comercial i associatiu i els serveis socials. Ampliar-lo als
barris on encara no funciona: el Bon Pastor, Baró de Viver i la
Trinitat Vella.
Adequar la situació dels diferents centres al nou model de casals
de gent gran per millorar les condicions dels equipaments.
Revisar el Pla d’equipaments juvenils de Sant Andreu, amb la
col·laboració del moviment associatiu juvenil. Avaluar el grau de
compliment i les propostes per definir prioritats.
Construir un casal per a joves als terrenys de les Casernes de
Sant Andreu. Obrir un procés de participació amb els joves per
definir el pla funcional del casal.
Construir i posar en servei una pista per a la pràctica de
l’skate al voltant del metro de Baró de Viver i adequar l’espai
on se situarà.
Reallotjar les persones que viuen a les cases barates. Executar i
urbanitzar les darreres fases d’aquest projecte.
Coordinar els agents que componen la comunitat sanitària als
barris (plans comunitaris, atenció primària...) per enfortir les
accions de prevenció i promoció de la salut en l’àmbit
comunitari.
Promoure el benestar emocional dels veïns amb accions que puguin
donar resposta a les necessitats de les persones amb
problemàtiques de salut mental i de les seves famílies. Posar en
marxa un pla de suport a la feina i a les activitats programades
per les entitats que treballen amb persones amb problemes de
salut mental.
Millorar i adequar les instal·lacions del CAP del Bon Pastor en
el marc del Pla d’equipaments sanitaris.
Nascut en el marc de les activitats del Consell Sectorial de
Cooperació, ha de ser central en l’àmbit de les polítiques
d’interculturalitat del Districte, amb l’objectiu de fer visible
la riquesa que aporta aquesta diversitat.
Impulsar els recursos adreçats a les accions de foment de la
convivència intercultural en el marc dels plans comunitaris
posats en marxa.
Punt de trobada per generar un autèntic trànsit d’idees entre
entitats de l’àmbit de la cultura popular, amb la pretensió de
despertar la curiositat entre sectors i motivar-ne les
interconnexions, en favor d’una transversalitat que no sempre ha
estat present en l’àmbit de la cultura popular.
Crear un espai de participació per al desenvolupament d’una
memòria plural i democràtica en l’espai públic que tingui en
compte el passat industrial, la memòria obrera i cooperativa,
així com la docent i la comercial. Recuperar i visibilitzar la
memòria de les dones.
Desenvolupar un projecte museístic, en el marc del recinte de la
Fabra i Coats, que reflecteixi la història de la ciutat des de la
perspectiva del treball.
Fomentar la col·laboració amb entitats com la Sant Andreu Jazz
Band, l’Escola Municipal de Música, el Taller de Músics o la
Banda Simfònica Manyanet.
Fomentar i activar línies de suport a noves propostes creatives
en el marc de la literatura (Fira Literal), el teatre, la
dansa...
Crear un programa d’activitats esportives adreçades a persones
amb diversitat funcional en col·laboració amb el teixit
associatiu i la Taula de Persones amb Discapacitat, per fomentar
l’autonomia personal de les persones amb diversitat funcional.
Promoure la pràctica esportiva en els períodes de vacances, amb
la finalitat de garantir els drets a l’accés i a la pràctica
esportiva de joves i infants, independentment de les seves
condicions i del territori on visquin, i fomentar la conciliació
de la vida familiar.
Construir la nova caserna de la Guàrdia Urbana i fer actuacions
de millora i adequació parcials de la caserna actual fins a
l’obertura de l’equipament de nova construcció.
Elaborar i incorporar informes de seguretat en les actuacions
urbanístiques, amb l'enfocament de gènere i l'accessibilitat
inclosos, entre altres.
Retirar de les façanes i de l’espai públic aquells elements que
encara mantenen simbologia franquista amb l’objectiu de
reivindicar la memòria democràtica.
Revisar el nomenclàtor dels carrers i l’espai públic del
districte, en la mateixa línia de l’actuació a la ciutat, i
d’acord amb la Comissió de Treball per a la Recuperació de la
Memòria Històrica de Sant Andreu.
Reintroduir l’activitat productiva a la ciutat, fomentar
l’economia verda a través d’una estratègia d’impuls i renovar els
polígons industrials del Bon Pastor i Baró de Viver.
Posar en marxa mesures de difusió i visibilització que ajudin a
convertir un polígon industrial en un pol econòmic atractiu i
preparar la seva transformació en un espai més competitiu amb
altres indrets.
Donar suport al teixit associatiu vinculat a les empreses del
polígon perquè aquest pugui afrontar els reptes i necessitats de
futur.
Fomentar l'ocupació de naus i locals buits als barris del Bon
Pastor, Baró de Viver i el Congrés i els Indians per
desenvolupar-hi activitat industrial relacionada amb l’economia
verda i el comerç de proximitat.
Remodelar tots dos equipaments, Bon Pastor i Sant Andreu, per
convertir-los en pols d’atracció de la compra de proximitat.
Crear una aula de cuina per dissenyar un programa formatiu
adreçat a infants, joves i gent gran.
Fomentar el comerç de proximitat de Sant Andreu per convertir-lo
en referent de la compra i els serveis del dia a dia i projectar
el seu atractiu cap a la resta de la ciutat.
Impulsar un nou conveni que permeti mantenir la celebració de la
Fira d’Economia Solidària de Catalunya, que organitza la Xarxa
d’Economia Solidària al recinte de la Fabra i Coats, i de les
activitats paral·leles que s’hi facin.
Recuperar la zona del barri de Baró de Viver situada entre els
carrers de Quito i de Clariana, amb la posada en marxa de nous
models de treball en locals del barri basats en la filosofia del
coworking. Donar suport al teixit empresarial dins el territori
com a element generador de riquesa i ocupació.
Difondre les alternatives econòmiques i les possibilitats que
ofereixen les propostes d’economia solidària.
Desenvolupar actuacions en el marc de la promoció econòmica i
l’ocupació per fomentar una estratègia integral de cohesió i
innovació social als barris més vulnerables. Cal dedicar una
atenció especial a l’emprenedoria.
El Districte ha de definir els perfils necessaris, així com el
catàleg de les funcions encomanades, per adequar la feina que
s'ha de desenvolupar a les necessitats del territori.
Dissenyar i executar un itinerari específic de formació i
acompanyament tècnic a projectes empresarials que impulsin la
creació i el manteniment de l’ocupació. Ha de rebre suport
econòmic.
Oferir visites guiades per donar a conèixer els indrets més
singulars dels barris de Sant Andreu, amb vinculació a la
promoció turística i a la recuperació de la memòria dels barris,
en col·laboració amb el teixit associatiu.
Fomentar la connexió entre la Casa de l’Aigua, a la Trinitat
Vella, i el barri de la Trinitat Nova.
Revisar i actualitzar el mapa amb els punts d'interès del
districte per difondre tots els espais d’interès turístic que hi
ha a Sant Andreu.
Consolidar un dels esdeveniments que aplega més quantitat de gent
a Sant Andreu com un dels principals atractius de Nadal a
Barcelona. Millorar la gestió de l’afluència de públic.
Cal engegar treballs de millora integral i adequació de les
places de Maria Soteras i Ferran Reyes (Navas), de la Trinitat
(la Trinitat Vella), Mossèn Joan Cortinas (el Bon Pastor),
jardins d'Elx (la Sagrera) i del carrer del Torrent de la Guineu
(Navas). Aquesta actuació comporta, també, la millora integral de
diferents carrers del districte.
Definir i executar propostes de millora dels nivells lumínics i
l’eficiència energètica als carrers del districte.
Cal obrir un pas per a vianants que connecti el recinte amb el
carrer Gran de Sant Andreu i urbanitzar el recinte de la Fabra i
Coats d'acord amb criteris de sostenibilitat mediambiental i
eficiència energètica.
Cal construir un equipament que en faciliti l’ús, la proximitat i
el gaudi per part de la ciutadania.
Millorar la senyalització i la dotació de serveis urbans, i
executar la remodelació integral dels entorns del pont del
Molinet (Santa Coloma de Gramenet), en el tram de connexió entre
el carrer de Santander i el polígon de l’Estadella, per
revitalitzar i reactivar la zona industrial situada als barris
del Bon Pastor i Baró de Viver.
Reformar el barri, amb la construcció de nous habitatges, zones
verdes i equipaments, segons la modificació de PGM en els sòls
ocupats pel centre penitenciari de joves de Trinitat Vella.
Impulsar les actuacions de planejament pendents: PGM nucli antic
Sant Andreu, PERI Lanzarote, expropiacions pendents al parc de la
Pegaso (carrer Gran de la Sagrera, parc i carrer de Portugal),
PERI Trinitat Madriguera i Enric Sanchís.
Definir i executar la urbanització dels entorns dels habitatges
de nova construcció al Bon Pastor.
Recuperar part de la llera del riu que encara no està recuperada,
com a zona de passeig i esbarjo, d’acord amb l'AMB.
Definir definitivament i posar en servei l'àrea d'estacionament
regulat a la Sagrera. Obrir el debat i la definició de l’estudi
per projectar una àrea d'estacionament regulat al barri del
Congrés i els Indians.
Elaborar plans de mobilitat específics, d’acord amb les
directrius fixades al Pla de mobilitat urbana, a la Trinitat
Vella, Sant Andreu i el Bon Pastor - Baró de Viver, tenint en
compte, en aquest últim cas, les afectacions del polígon
industrial. Executar les actuacions que es deriven de la seva
redacció.
Actuacions previstes: fer millores en el pont que uneix Sant
Andreu amb Sant Coloma; transformar el carrer de Caracas en via
de connexió entre el Bon Pastor i Baró de Viver; pacificar el
carrer Gran de Sant Andreu; fer un estudi de pacificació del
carrer de Ciutat d'Asunción, i definir una superilla a Sant
Andreu de Palomar.
Millorar i ampliar la xarxa de carrils bici al districte i
fomentar la connexió entre els barris.
Apropar la línia H8 a la parada de metro del Bon Pastor, amb
l’objectiu de millorar la connexió del barri del Bon Pastor amb
el centre de la ciutat.
Millorar el clavegueram entre els carrers de Clariana i de
Campins (Bon Pastor) i al carrer de Borriana entre els carrers de
Josep Soldevila i del Segre.
Posar en marxa la col·locació de plaques fotovoltaiques als
carrers de Fra Juníper Serra - Torrent de l'Estadella, i establir
criteris de sostenibilitat i eficiència energètica als edificis i
equipaments municipals.
Augmentar la xarxa de punts verds i reforçar-ne el paper com a
eina d'educació mediambiental.
Espai que neix amb l’objectiu de conèixer la qualitat de l’aire
als entorns d’aquesta avinguda.
Situada al parc de la Trinitat Vella, esdevindrà un centre
formatiu de referència al districte en matèria d’educació per a
la sostenibilitat. Reforçar les campanyes municipals de
sensibilització mediambiental i actualitzar i ampliar les
iniciatives que formen part del “Mapa Barcelona + Sostenible”.
Iniciativa que té com a objectiu garantir l'aposta per la
sostenibilitat, la lluita contra el canvi climàtic i l'eficiència
energètica als projectes emmarcats en el programa “Eix Besòs”:
fomentar l’economia verda, les alternatives energètiques i la
reducció en la generació de residus, etcètera.
Fer trobades obertes amb el veïnat per explicar l’acció de govern
al districte amb l’objectiu d’arribar a un nombre més elevat de
persones de les que habitualment s’acosten als òrgans de
participació convencionals.
Publicar l’agenda de la regidora, així com la seva declaració de
béns i interessos; també es publicaran les declaracions de béns i
interessos dels consellers del Districte, i es faran públics els
pressupostos i inversions del Districte.
Crear espais, materials i processos que reconeguin la pluralitat
i la diversitat de les persones i els col·lectius que integren
els barris del districte. Es dissenyaran processos que integrin
el conjunt de la població.
Acompanyar les persones que es traslladen de les cases barates
als nous habitatges al Bon Pastor. Es farà un seguiment de les
actuacions que es duen a terme.
Impulsar la gestió cívica dels equipaments amb l’establiment
d’accions d’acompanyament per enfortir el teixit associatiu.
Donar suport al teixit associatiu perquè pugui afrontar els seus
reptes i necessitats de futur. Promoure el treball en xarxa, el
coneixement mutu entre entitats, i fomentar les sinergies entre
elles.
Crear espais de treball per definir actuacions de millora de la
convivència als barris del Bon Pastor, Baró de Viver i la
Trinitat Vella que permetin, entre altres, definir els usos de
l’espai públic, les actuacions de prevenció en l’àmbit de la
seguretat, i fomentar la mediació com a via per a la resolució
dels conflictes, etcètera.
Crear un programa d’activitats, que fomenti la interculturalitat
i el coneixement mutu, en col·laboració amb el teixit associatiu.
Fer arribar missatges en favor del diàleg intercultural a
l’alumnat dels centres educatius, a través d’un programa escolar
de teatre social.
Estratègia integral de cohesió i innovació social als barris més
vulnerables a partir de quatre àmbits d’actuació: programes
socials, promoció econòmica i ocupació, intervenció sobre l’espai
públic i els equipaments, i una estratègia de rehabilitació
d’habitatges.
Elaborar un pla de treball socioeducatiu, dissenyat conjuntament
amb professionals i famílies, per garantir una bona atenció als
infants i a les famílies vulnerables.
Establir un suport econòmic d’inclusió adreçat a les persones en
situació de pobresa i amb dificultat de cobertura de qualsevol
necessitat bàsica, i fixar una quantitat que asseguri a cada
persona i de manera complementària un nivell de renda per sobre
del llindar de pobresa. Crear una renda municipal complementària.
Posar en marxa un sistema de pagament dels serveis públics per
nivells de renda.
Crear una unitat vinculada a la xarxa d’oficines d’habitatge que
ha de treballar en la prevenció de l’exclusió residencial i la
pobresa energètica en coordinació amb els serveis socials. En un
termini de dos anys disposarà de 20 professionals, entre tècnics
d’habitatge, mediadors, treballadors socials, advocats,
inspectors i administratius.
Dur a terme auditories de les principals xarxes de distribució,
en mans d’un monopoli privat, amb l’objectiu de determinar-ne els
costos reals, i l’origen i el destí dels beneficis. Els resultats
han de servir perquè les empreses gestores facin les inversions
necessàries per evitar situacions de risc en el subministrament.
Programa per garantir que les persones amb diversitat funcional
es puguin desenvolupar de manera autònoma en totes les esferes de
la vida quotidiana. Té en compte la necessitat de suport que
necessiten per a les activitats de la vida diària i les seves
situacions familiars, de recursos o de treball.
Integrar en un model de gestió i d’atenció únic els serveis
d’atenció personal a la dependència: teleassistència, SAD, AVI.
S’hi han d'incloure les persones amb grau I de dependència en
l’atenció del SAD al més aviat possible.
Xarxa per fomentar l’accés i l'intercanvi d’informacions,
recursos i coneixements, així com l’impuls de projectes conjunts
entre les entitats i l’administració en matèria de diversitat
funcional, a partir de l’Acord Ciutadà per una Barcelona
Inclusiva.
Incrementar les escoles bressol de titularitat pública,
planificar nous equipaments educatius públics d’ensenyament
obligatori i postobligatori i augmentar els recursos materials i
humans a escoles i instituts.
Construir nous equipaments educatius públics als districtes que
més ho necessiten. Reformar equipaments educatius públics que
requereixen actuacions urgents i d’aquelles que necessiten
adaptar-se a les necessitats de persones amb diversitat
funcional.
Impulsar línies d’ajut econòmic per reduir la desigualtat en
l’accés a l’educació, tant pel que fa a l’escolarització
obligatòria com a l’educació en el lleure de base comunitària, o
l’educació artística.
Millorar les escoles bressol municipals, en especial les
condicions de treball de les educadores i la qualitat de
l’atenció als infants que hi participen.
Garantir que les persones d’origen immigrat, amb diversitat
funcional o discapacitades disposen d’oportunitats educatives de
qualitat i que responen a les seves necessitats reals.
Fomentar el civisme des de la participació. Educar activament per
a la ciutadania i promoure la incorporació de l’educació en
valors en tots els nivells i espais educatius, posant un especial
èmfasi en la coeducació, la interculturalitat, la laïcitat, la
igualtat de gènere, el respecte a la diversitat sexual i la
sostenibilitat.
Elaborar una diagnosi de la realitat de l’educació de la petita
infància, i fer una proposta posterior d'iniciatives de millora.
Explorar la viabilitat de nous serveis i recursos d’atenció
educativa a la petita infància.
Promoure l’educació comunitària i en xarxa, de la mà d’educadors
compromesos amb la innovació educativa. Afavorir la projecció de
les experiències de qualitat educativa dins i fora de la ciutat.
Proporcionar oportunitats educatives al llarg de la vida.
Promoure la millora de l’oferta pública d’educació de persones
adultes, i ampliar el tipus de població interessada a
participar-hi.
Dignificar la formació professional. Ampliar l’oferta pública, el
nombre de matriculacions i d’acreditacions. Promoure  la connexió
entre la formació professional i el teixit econòmic, parant
especial atenció a l’economia verda.
Articular mecanismes de coordinació entre universitats, centres
de recerca i Ajuntament per generar coneixement en àrees socials
clau. Visualitzar el potencial de recerca de la ciutat dins i
fora del municipi. Fomentar el retorn social de la recerca
universitària per a la transformació social, econòmica i
cultural.
Recuperar la memòria de les dones de la ciutat, en coordinació
amb la comissionada de Cultura i el comissionat de Programes de
Memòria. Promoure projectes i actes específics que recullin la
experiència de les dones.
Estratègia conjunta per prevenir la violència masclista, en
col·laboració amb tots els actors implicats en la resolució del
problema. Intervencions des del 0-3 fins a la edat adulta, amb un
pes important en el treball en l’àmbit educatiu i del lleure, en
les xarxes digitals i en els mitjans de comunicació.
Crear una taula de treball interdepartamental i
interadministrativa amb tots els actors centrals (judicatura,
fiscalia, cossos de seguretat, entitats socials, immigració,
etcètera) per revisar i definir el circuit d’actuació de tots els
agents a la ciutat, per definir indicadors de detecció i per
millorar el sistema de protecció de les víctimes.
Línies estratègiques, objectius i mesures concretes per a
combatre les desigualtats de gènere, apoderar les dones de
Barcelona i transformar la ciutat des d’una perspectiva
feminista. Es farà de manera coordinada i transversal amb totes
les àrees i els districtes.
Definir un pla de formació per al personal de l’Ajuntament i per
a altres agents socials, de l’àmbit educatiu i sanitaris en
matèria LGTBI. Dur a terme estudis clau sobre la discriminació en
l’àmbit laboral, la despatologització trans, la realitat de les
persones intersexuals, entre altres. Promoure campanyes per
lluitar contra la LGTBIfòbia.
Obrir el recurs municipal LGTBI, que oferirà acompanyament,
atenció bàsica i assessorament a persones pertanyents a
col·lectius LGTBI i a familiars que ho requereixin.
Procés de participació amb la gent més gran de 50 anys per
definir els objectius de la política d’habitatge per fer front a
l'envelliment progressiu de la població i la necessitat de
mantenir-se en l’entorn propi, definir models d'habitatge viables
i desitjables a mitjà i llarg termini, i mesures de canvi per
posar en marxa a mitjà termini.
Transport adaptat i accessible en aquells barris i zones amb una
xarxa de transports de barri inexistent o poc intensa i que
presenten, a més, obstacles a la mobilitat de les persones grans.
Reforçar el protocol d’actuació per a casos de violència i
gravetat d'acord amb el treball fet fins ara en relació amb el
bon tracte amb la gent gran.
Impulsar un model de connexió entre les xarxes socials,
comunitàries i els serveis públics d’atenció per trobar sinergies
i millores en la detecció i l'atenció a persones grans amb
problemes de solitud. Mantenir els diversos projectes que tenen
efectes directes en la millora de la solitud de les persones
grans .
Revisar el Pla d’equipaments juvenils, amb la col·laboració del
Consell de Joventut de Barcelona i altres grups del moviment
associatiu jove. Avançar en la cobertura de la demanda de nous
espais.
Elaborar un cens per saber on està, de qui és i en quina situació
es troba l’habitatge buit. Les dades permetran detectar i
contactar els propietaris amb l’objectiu  que el lloguin, ja
sigui en el mercat o a través de l’Ajuntament.
Difondre l’existència de dos programes municipals orientats a
captar pisos buits de petits propietaris, els quals garanteixen
el cobrament de rendes i financen la rehabilitació: Habitat 3 i
la Borsa d'Habitatge de Lloguer.
Impulsar la construcció de nou habitatge protegit més enllà de
les noves àrees d’expansió de la ciutat, i obligar els promotors
que volen construir a Barcelona a fer HPO a través d’una
modificació del Pla general metropolità.
Crear un registre de solars buits que permeti forçar l’execució
d’obres o, arribat el cas, l’execució subsidiària per part de
l’Ajuntament.
Impulsar un pla d’inspecció dels 10.500 habitatges públics amb
l’objectiu de detectar possibles usos fraudulents. Estudiar el
patrimoni municipal disponible per detectar sòls edificables,
immobles desocupats, etcètera.
Disposar d’ajuts permanents al pagament del lloguer per evitar
desnonaments i permetre que el propietari cobri les seves rendes.
Més del 80% dels desnonaments de Barcelona estan vinculats a les
dificultats per pagar el lloguer.
Modificar el Reglament d’accés a la Mesa d'Emergència per
garantir el reallotjament digne de totes les persones que ho
necessitin, en funció dels criteris d’exclusió residencial que
determina la nova Llei 24/2015, contra l’emergència habitacional.
Contactar amb els jutjats per conèixer processos de desnonament
al més aviat possible i poder mitjançar amb propietaris per
arribar a una solució justa per a les dues parts. Si no es pot
evitar el desnonament, cal garantir la presència municipal en els
desnonaments amb l’objectiu de mitjançar i garantir el
reallotjament digne.
Impulsar un pla d’intervenció en les ocupacions a precari que
permeti actuar de manera diferenciada davant les distintes
situacions: ocupacions que generen molèsties en la comunitat,
ocupacions com a resultat d’estafa, ocupacions amb presència de
màfies, etcètera.
Incorporar de partides estables en les convocatòries anuals
d’ajuts a la rehabilitació per revertir condicions
d’infrahabitatge com ara humitats, manca aïllament tèrmic,
etcètera.
La rehabilitació és un important nínxol d’ocupació fàcilment
accessible per als treballadors que van treballar en la
construcció i que amb l’esclat de la bombolla es van quedar sense
feina.
Facilitar la conservació dels centres històrics i evitar-ne
l’expulsió dels veïns. És urgent protegir els habitatges
habituals de l’arribada de fons d’inversió que tenen com a
objectiu convertir els pisos en apartaments turístics, oficines,
etcètera.
Durant els darrers anys, els pocs habitatges socials disponibles
s’han dedicat en gran mesura a reallotjar persones desnonades.
Cal impulsar l’adjudicació de pisos a contingents especials com
ara famílies monoparentals, dones víctimes de violència de
gènere, persones amb discapacitats i famílies en condicions
d’amuntegament.
Combinar la construcció pública amb la construcció conjunta amb
promotors socials amb ànim de lucre limitat, a fi d’aprofitar el
sòl municipal disponible per construir habitatge públic i arribar
a 4.000 habitatges en aquest mandat.
Promoure el cooperativisme en cessió d’us, que atorga seguretat
en el temps alhora que impedeix l’especulació, en detriment del
règim de propietat, inaccessible, i el lloguer, que és car i a
més resulta insegur en el temps ja que cada tres anys hi ha la
possibilitat de no-renovació.
Reforçar el pressupost en el camp de la salut sexual i
reproductiva, combinant els esforços de promoció dels drets
sexuals i reproductius i de prevenció i atenció de malalties de
transmissió sexual, a través de la Taula de Salut Sexual i
Reproductiva com a espai de treball conjunt dels actors
implicats.
Estratègia d’empadronament actiu, amb identificació i eliminació
de les principals traves a l’empadronament. Alhora, cal fer
pressió al CatSalut per superar les barreres administratives i
eliminar el temps de latència entre empadronament i obtenció de
la targeta.
Analitzar i revisar les conseqüències per a la salut pública de
les externalitzacions i privatitzacions de serveis sanitaris
públics, amb l’objectiu d’evitar proporcionar recursos de la
sanitat pública a entitats privades amb ànim de lucre.
Exigir al Consorci Sanitari de Barcelona una inversió més elevada
en atenció primària per donar resposta a les necessitats de salut
de la ciutadania. Treballar amb els professionals del sector per
millorar l’atenció primària i comunitària.
Conveni periòdic entre Ajuntament i Generalitat en el marc del
Consorci Sanitari de Barcelona.  És clau per fer front a les
necessitats d'equipaments sanitaris a la ciutat, tenint en compte
l'aposta per una sanitat pública universal, equitativa i de
qualitat, i que sigui propera i accessible per a tothom.
Aquest observatori farà el seguiment de les desigualtats en salut
i dels factors econòmics, socials i ambientals que la determinen
a la ciutat, i avaluarà els impactes en salut de les accions de
múltiples àrees de Govern, i també en proposarà millores.
Subscriure convenis amb entitats del tercer sector que faciliten
la cobertura econòmica del copagament de fàrmacs i prestacions
prescrites en el sistema sanitari públic a malalts crònics amb
pocs recursos. Instar les autoritats competents a millorar la
progressivitat i avançar cap a la supressió del copagament.
Ajudar a fer més efectiu l’interès pels programes i les
activitats de prevenció i promoció de la salut en l'àmbit
comunitari: des dels plans comunitaris, la salut pública, o
l'atenció primària, a partir de l'avaluació d'experiències, fins
a la coordinació dels actors i una planificació conjunta.
Renovar el pla que marca i coordina la política sobre
drogodependències de les diverses àrees de l'Ajuntament, i
compartir-ne les línies amb el Grup Polític de Drogues amb
representació de tots els grups municipals i les entitats del
sector.
Desenvolupar les propostes del Consell Municipal d’Immigració per
afavorir la inclusió de les persones immigrades dins el marc de
la Llei d’estrangeria.
Incrementar els recursos de suport a les entitats d’acollida a
persones immigrants. Potenciar el treball en xarxa d’aquestes
entitats amb la col·laboració de l’Ajuntament tant en el si de la
Coordinadora de la Llengua com en la XESAJE (Xarxa d’Entitats
Socials d’Assessorament Jurídic per a Estrangers).
Oferta formativa en relació amb temes de gestió de la diversitat
(cultural i religiosa) des d’una perspectiva intercultural per a
associacions, entitats i serveis.
Revisar i actualitzar el primer Pla d’interculturalitat amb la
participació de les entitats i les diferents àrees de
l’Ajuntament. Desenvolupar-ne les accions.
Té com a element principal  la Xarxa Antirumors que ha aprovat el
Pla d’acció de la xarxa 2016-2020, en què s’amplien les accions
que cal desenvolupar, centrades en la participació diversa i la
lluita contra la discriminació, en col·laboració amb les
entitats.
Territorialitzar els projectes interculturals als districtes i
donar suport tècnic per al seu desplegament.
Realitzar un diagnòstic de la situació a Barcelona, elaborar
propostes i desenvolupar un procés de participació per dissenyar
un pla d’actuació.